Герасим Заков
Герасим Заков е български футболист, играещ като нападател. Висок е 182 см и тежи 76 кг.

Кариера 
Започва да се занимава с футбол сравнително късно, когато 13-годишен постъпва в ДЮШ на ЦСКА (София), първият му треньор е Ангел Рангелов. Минава през всички възрастови формации на „червените“, а треньори още са му били специалисти като Сашо Борисов, Александър Еленков, Стефан Славков, Георги Велинов и Пламен Янков. На 18 години подписва първия си професионален договор и остава в отбора до 21-годишна възраст. Дебютът му в А група за ЦСКА е на 30 май 2002 в Ловеч, завършил 1:0 в полза на домакините.
Двукратен шампион на България, 2002/03 с треньор Стойчо Младенов и 2004/05 с Миодраг Йешич.
През 2003 г. е преотстъпен за една година във Видима-Раковски (Севлиево), но на полусезона е отзован обратно в ЦСКА. На следващия сезон е пратен под наем в сателита Конелиано (Герман).
През 2006 г. подписва като свободен агент с отбора на Берое (Стара Загора). Носил е екипите още на Черно море (Варна), Локомотив (Пловдив) и Калиакра (Каварна). За последните отбелязва 11 гола от в 25 мача през сезон 2011/12 в А група.

От лятото на 2012 г. е състезател на ПФК Литекс (Ловеч) с които подписва 2-годишен договор.
Дебютът му за „оранжевите“ е увенчан с гол. На 11 август 2012 г. в Ловеч в мач от първия кръг на сезон 2012/13 Заков отбелязва победното попадение срещу отбора на ЦСКА за победата на Литекс с 1:0. До края на сезона отбелязва пет гола в 14 срещи, а в 1/8 финал за Купата на България срещу  отбелязва хеттрик за победата със 7:1. 
През януари 2013 г. клуб и футболист разтрогват по взаимно съгласие.

Национален отбор 
За българския национален тим под 21 г. е изиграл 15 мача, отбелязвайки 2 гола.
За младежкия национален отбор има изиграни 20 мача в които е отбелязал 6 гола. Първата си повиквателна получава от старши треньора Петър Миладинов за контролата с , завършил 0:0 в Стара Загора.

Бележки 

Български футболисти
Футболисти на Берое
Футболисти на ПФК ЦСКА (София)
Футболисти на Черно море (Варна)
Футболисти на Калиакра (Каварна)
Футболисти на Литекс (Ловеч)
Футболисти на Нефтохимик (Бургас)
Български футболисти от Македония